Езра Паунд
Завръщане

Превод от английски: Николай Кънчев, 1993

chitanka.info

Виж, завръщат се: ах, виж, с опитващи

движения и с бавни крачки

колебливо стъпват и несигурно

се люшкат!

Виж, завръщат се един след друг

със страх, като полусъзнателни;

като че ли сняг политнал е да падне

и шумът на вятъра

        полуобърнат е обратно;

те бяха „Страшните Крилати“,

        неприкосновени.

Боговете на крилатите да слушат!

И със сребърните техни хрътки,

        душещи следи из въздуха!

Хей! Хей!

        Те бяха бързи в набега;

те бяха с остър нюх;

те бяха винаги с души от кръв.

Бавни към целта си,

                бледи преследвачи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.